**Қазақстан Республикасының Сыбайлас жемқорлыққа қарсы іс-қимыл Агенттігі (Сыбайлас жемқорлыққа қарсы қызмет)** — Қазақстан Республикасының Президентіне тікелей бағынатын және есеп беретін, Қазақстан Республикасының Сыбайлас жемқорлыққа қарсы саясатын қалыптастыру мен іске асыруды және сыбайлас жемқорлыққа қарсы іс-қимыл саласындағы үйлестіруді, сондай-ақ сыбайлас жемқорлық құқық бұзушылықтарды анықтауды, жолын кесуді, ашуды және тергеуді жүзеге асыратын сыбайлас жемқорлыққа қарсы іс-қимыл жөніндегі мемлекеттік орган болып табылады.

Тарихы
------

2014 жылғы 6 тамызда Қазақстан Республикасы Президентінің «Қазақстан Республикасының мемлекеттік басқару жүйесін одан әрі жетілдіру жөніндегі шаралар туралы» № 883 Жарлығына сәйкес таратылған Қазақстан Республикасының экономикалық және сыбайлас жемқорлыққа қарсы күрес Агенттігі орнына Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігі құрылды.

2015 жылғы 11 желтоқсанда Қазақстан Республикасының Мемлекеттік қызмет істері министрлігі мемлекеттік қызмет және сыбайлас жемқорлыққа қарсы іс-қимыл саласындағы уәкілетті орган ретінде құрылды, оған таратылып отырған Қазақстан Республикасының Мемлекеттік қызмет және сыбайлас жемқорлыққа қарсы іс-қимыл агенттігінің мүлкін және істерін басқару функциялары мен өкілеттіктері берілді. Агенттік Сыбайлас жемқорлыққа қарсы іс-қимыл ұлттық бюросы деп атауын өзгертті. 

2016 жылғы 13 қыркүйекте Қазақстан Республикасының Мемлекеттік қызмет істері министрлігі Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігі болып қайта құрылды. Сыбайлас жемқорлыққа қарсы іс-қимыл ұлттық бюро Сыбайлас жемқорлыққа қарсы іс-қимыл агенттігінің құрылымында ведомство мәртебесіне ие болды. 

Мемлекеттік қызмет жүйесін және сыбайлас жемқорлыққа қарсы іс-қимылды одан әрі жетілдіру мақсатында, Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігінің Сыбайлас жемқорлыққа қарсы іс-қимыл ұлттық бюросы (Сыбайлас жемқорлыққа қарсы қызмет) Мемлекет басшысының 2019 жылғы 13 маусымдағы № 12 Жарлығымен  Қазақстан Республикасының Президентіне тікелей бағынатын Қазақстан Республикасының Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) болып қайта құрылды.

Агенттік Қазақстан Республикасының сыбайлас жемқорлыққа қарсы саясатын қалыптастыру мен іске асыруды және сыбайлас жемқорлыққа қарсы іс-қимыл саласындағы үйлестіруді, сондай-ақ сыбайлас жемқорлық құқық бұзушылықтарын анықтау, жолын кесу, ашу және тергеуді жүзеге асыратын құқық қорғау органы болып табылады.

Басшылар
--------

|  |  |  |  |
| --- | --- | --- | --- |
| **№** | **Аты-жөні** | **Басқарған және басқаруын аяқтаған уақыты** | **Суреті** |
| 1 | Марат Мұратұлы Ахметжанов | 16 сәуір 2021 — 25 ақпан 2022 |  |
| 2 | Олжас Абайұлы Бектенов | 25 ақпан 2022 — қазіргі уақыт |  |

Ведомстволық марапаттар
-----------------------

Қазақстан Республикасы Президентінің 2011 жылғы 30 қыркүйектегі «Мемлекеттік рәміздер және Қазақстан Республикасының Президентіне тікелей бағынатын және есеп беретін кейбір мемлекеттік органдардың, Қазақстан Республикасы Конституциялық Кеңесінің, құқық қорғау органдарының, соттардың, Қарулы Күштердің, басқа да әскерлер мен әскери құралымдардың ведомстволық және оларға теңестірілген өзге де наградаларының геральдикасы мәселелері туралы» № 155 Жарлығына [4] сәйкес Сыбайлас жемқорлыққа қарсы іс-қимыл агенттігінің (Сыбайлас жемқорлыққа қарсы қызмет) ведомстволық наградалары болып келесілер қарастырылады:

* Медальдар:
	+ (қолжетпейтін сілтеме) I, II, III дәрежелі «Мінсіз қызметі үшін»;
	+ (қолжетпейтін сілтеме) «Құқық тәртібін қамтамасыз етуге қосқан үлесі үшін».
* Төсбелгілер:
	+ I, II дәрежелі «Үздік қызметкер»;
	+ I, II дәрежелі «Үздік қызметші».

* 1 дәрежелі «Мінсіз қызметі үшін» медалі 1 дәрежелі «Мінсіз қызметі үшін» медалі
* 2 дәрежелі  «Мінсіз қызметі үшін» медалі 2 дәрежелі «Мінсіз қызметі үшін» медалі
* «Құқық тәртібін қамтамасыз етуге қосқан үлесі үшін» медалі «Құқық тәртібін қамтамасыз етуге қосқан үлесі үшін» медалі

Дереккөздер
-----------

1. ↑   Мемлекет басшысының «Қазақстан Республикасының Мемлекеттік қызмет істері министрлігін құру туралы» Жарлығы
2. ↑   «Қазақстан Республикасының Мемлекеттік қызмет істері министрлігін қайта ұйымдастыру туралы» Жарлық
3. ↑   Мемлекеттік басқару жүйесін жетілдіру жөніндегі шаралар туралы